Document ID: /roh_data/filtered/fineweb-2-filterrobots_roh.jsonl.gz/10292

Il motto «idèe suisse» dals emetturs da televisiun SRG SSR na vala betg la massa. Ils rapports d'infurmaziun tranter las regiuns linguisticas sajan vinavant plitost mudests. Quai mussa la pli nova analisa da cuntegns da l'Uffizi federal da communicaziun Bakom.
En total haja la SRG extendì l'onn passà levet la purschida d'infurmaziun ed er la varietad tematica saja vinavant auta, scriva il Bakom. Er il sguard en las autras regiuns linguisticas saja avant maun, na vegnia dentant betg schlargià. En spezial rapportan il Tessin e la Svizra franzosa darar ina da l'autra.
Laud per represchentaziun da las schlattas
Il Bakom lauda dentant la televisiun da la svizra franzosa RTS. Quels hajan represchentà a moda adequata las schlattas. Là giascha la cumpart dad dunnas en las contribuziuns tematicas cun 65% (RTS Un) respectiv cun 56% (RTS Deux) sur la media auta.